شەفەق نیوز/ سوپای عراق، دویەکە سێشەممە،
هەڕەشە دا ک خوەی ئاشتەو نێوود وەگەرد رشانن خوین عراقی، و داوا لە تورکیا کرد وە
روون کردن ووردەکاریەگان لە بمبارانەگە ک رەسیە پاسەوان سنور، وسزادان تاوانبارەیل.
لیوا یەحیا رەسول قسەکەر وەناو هێزە چەکدارەگان
لە بەیاننامەیگ رەسیە ئاژانس شەفەق نیوز وت: وەجەختی شەرمەزار ئامانج کردن کۆمەڵیگ
لە جەنگاوەرە پاڵەوانەگانمان کەیمن لە لایەن تورکیا  و فڕۆکەی بیفڕۆکەوان.
وتیش ئی پەلامار رویسەختیە بویە هووکار
شەهیدبوین فەرماندەی لیوای دوویەم لە ناوچەی یەکەم لە فەرماندەی هێزەیل پاسەوان
سنور، وفەرماندەی فەوج سێیەم، وزەخمداری فەرماندەی فەوج یەکەم، وئەفسەریگ هەواڵگیری
و دووان تر لە ئەندامەگان.
رەسول ئاماژەدا ک ئەو جەنگاوەرەیلە لە
ئەرک چەودیری بوین لە ناوچەی سیدەکان و هالەناو خاک عراق و ٤ کێلومەتر دویرە لە
پارچە سنوریەگە وەل تورکیا.
وتیش؛ ئی پەلامار شەرمەزارکریاگە، خوازێد
تورکیا لە ووردەکارەیەیل ئی تاوانە روون بکەێد، وسزای تاوانبارەیل بیەێد، ئەرا مقەیەتی
هاوسایەتی و پەیوەندیەگان هەردوگ وڵاتەگە.
رەسول هەمیش وت: ئیمە لەوەختیگ گوزەیشتە
هووشداری کردیمن لە وەردەوامبوین پێشیێلکاریەگان تورکیا لەبان خاک عراق، وخوین
عراقی گرانە و قەت ئاشتەو نێویمن لە رشانن خوین عراقی.
